**Рускае энтамалагічнае таварыства (РЭТ)** — міжрэгіянальная грамадская арганізацыя, якая аб’ядноўвае энтамолагаў— спецыялістаў па насякомых. РЭТ — адно з найстарэйшых навуковых біялагічных таварыстваў Расіі. Заснавана ў 1859 годзе супрацоўнікамі Заалагічнага музея і пецярбургскімі энтамолагамі-аматарамі. У савецкі час называлася «Усесаюзнае энтамалагічнае таварыства» (УЭТ).

Галоўная задача таварыства — папулярызацыя энтамалагічных ведаў, дапамога ў выкладанні энтамалогіі, развіццё сувязяў з замежнымі навукоўцамі. Цэнтральная рада Таварыства знаходзіцца ў Санкт-Пецярбургу (Універсітэцкая наб. Д.1). Прэзідэнт таварыства — прафесар, доктар біялагічных навук А. В. Селіхаўкін (Санкт-Пецярбург). У склад таварыства ўваходзяць вучоныя-біёлагі, якія спецыялізуюцца ў абласцях фундаментальных і прыкладных навук, звязаных з насякомымі і павукападобнымі.

У 1860 годзе таварыства налічвала 106 членаў, у 1959 годзе — 1960, у 1978 годзе — 3130, у 2002 — каля 2 тысяч, у 2018 — каля 800. З 1861 года таварыства выдае *«Труды» («Horae Societatis Entomologicae Rossicae»)*, з 1901 года — часопіс «Энтомологическое обозрение  (руск.) (бел.» (да 1933 года «Русское энтомологическое обозрение», цяпер сумесна з РАН).

Гісторыя
--------

Заснавана ў 1859 годзе супрацоўнікамі Заалагічнага музея і пецярбургскімі энтамолагамі-аматарамі і спачатку ўключала нават прадстаўнікоў батанічнай навукі, бо ў той час РЭТ было адзіным навуковым натуралістычным таварыствам Пецярбурга.

За ўсю 150-гадовую гісторыю свайго існавання Таварыства некалькі разоў мяняла сваю назву:

* 1859—1933 — Рускае энтамалагічнае таварыства (РЭТ)
* 1933—1945 — Дзяржаўнае ўсерасійскае энтамалагічнае таварыства
* 1945—1992 — Усесаюзнае энтамалагічнае таварыства (УЭТ)
* 1992—1995 — Расійскае энтамалагічнае таварыства (РЭТ)
* з 1995 — Рускае энтамалагічнае таварыства (РЭТ)

Пасля распаду СССР было вырашана пераўтварыць УЭТ на тэрыторыі Расіі ў РЭТ і 2 красавіка 1992 года адбыўся рэарганізацыйна-ўстаноўчы сход (на правах з’езда) энтамолагаў Санкт-Пецярбурга сумесна з прадстаўнікамі расійскіх аддзяленняў былога УЭТ. Аднак ужо праз год (у красавіку 1993) *Расійскае энтамалагічнае таварыства* было вырашана перайменаваць па прычынах юрыдычнага характару (неабходнасць плаціць падатак за выкарыстанне слоў «Расія»). Савет Таварыства вырашыў вярнуць яго гістарычную назву — РЭТ, якая і была пазней зацверджана Пастановай Бюро Аддзялення агульнай біялогіі РАН 27 сакавіка 1995 года.

Прэзідэнты
----------

* К. М. Бэр (1860—1861, 1863—1864)
* Ф. Ф. Брант (1861—1862)
* В. С. Сямёнаў  (руск.) (бел. (1865—1866)
* А. І. Радашкоўскі  (руск.) (бел. (1867—1879)
* Э. К. Брант (1880—1889)
* П. П. Сямёнаў-Цян-Шанскі  (руск.) (бел. (1890—1914)
* А. П. Сямёнаў-Цян-Шанскі  (руск.) (бел. (1914—1931)
* Я. М. Паўлоўскі (1931—1965)
* Р. Я. Бей-Біенка  (руск.) (бел. (1965—1971)
* М. С. Гіляраў  (руск.) (бел. (1973—1985)
* Г. С. Мядзведзеў  (руск.) (бел. (1985—2009)
* *(в.а.)* У. І. Тобіяс  (руск.) (бел. (2009—2011)
* А. В. Селіхаўкін  (руск.) (бел. (2012—ц.ч.)

Зноскі
------

1. ↑  Энтомологическое Русское Общество // Энциклопедический словарь Брокгауза и Ефрона: В 86 томах (82 т. и 4 доп.) (руск.). — СПб. 1890—1907.
2. ↑  *Смирнов А. В.* Русское энтомологическое общество // Биология в Санкт-Петербурге. 1703–2008: Энциклопедический словарь / Отв. ред. Э. И. Колчинский. — СПб.: Нестор-История, 2011. — С. 420—421. — 568 с. — (Научный Санкт-Петербург). — ISBN 978-5-98187-643-1.
3. ↑  Всесоюзное энтомологическое общество // Санкт-Петербург. Петроград. Ленинград. Энциклопедический справочник. 1992: / Ред. коллегия: Белова Л. Н. Булдакова Г. Н. Дегтярев А. Я. и др.. — М.: Большая Российская энциклолпедия, 1992. — С. 676—677. — 687 с. — 80 000 экз. — ISBN 5-85270-037-1.
4. ↑  XV съезд Русского энтомологического общества. Энтомологическое обозрение, 2018, № 2, с. 332—345. ISSN: 0367-1445
5. ↑  Медведев Г. С. (2010). Прошлое, настоящее и будущее Русского энтомологического общества. — Энтомологическое обозрение. 2010. Том 89. Выпуск 1. С.3-6.

|  |  |
| --- | --- |
| ⚙️   Слоўнікі і энцыклапедыі | Вялікая расійская (старая версія) · Бракгаўза і Эфрона |
| Нарматыўны кантроль | LCCN: n85179564 · Microsoft: 90508193 · SUDOC: 114141606 · VIAF: 134186851 |